1980-гӀа шерашкахь дуьххьара эфире йовлу даймехкан музыкин шоу «Музыкин ринг», кегийрхойн программаш, викторинаш, къийсамаш, «йуханехьа зӀенан» программаш. 1980-гӀа шераш чекхдовлуш Ленинградан программех керлачу заманан синоним хуьлу; оццу хенахь иза гайтар доладелира  Горькехь, Ивановохь, Кировхь, Любимехь, Ярославлехь. Перестройка йолуш берриг мохк телевизионашна хьалха хуьйшуш бара, Невзоров Александран «600 секунда» хьажархьама, Набутов Кириллан «Телекурьере» а, «Логан шад». Кхуззахь дуьххьара гучубевлира «Телекурьер» а, «600 секунда» а передачийн хьалхелелориг Сорокина Светлана. ГӀарадаьлла 1985 шеран советийн-америкин Донахью Филан а, Познер Владимиран а телетӀай дӀадаьхьира Ленинградан телецентран Хьалхара студехь. Кхин а эфире арайевлира «Зебра» (1988—1996), «Йоккха фестиваль» (1989—2001), «Мультлото» (1984—1989), «Паутиныч вехачу меттигехь» программаш. 1991 шеран 1 январехь тӀетуьйхира Ленинградан программин Ӏуьйренан а, дийнан а передачаш, кхин а «ПхоьалгӀа чкъург» (1988—1996), оцу суьрташна йукъахь 1991 шеран 17 майхь гайтира легенда хилла телевизионан сурт-мистификаци «Ленин — жӀалин-нускал».